stanford-oval/wikipedia huggingface dataset:
אליפות וימבלדון 1987
התחרות > תחרות זוגות נשים

בתחרות השתתפו 64 זוגות. 16 זוגות קיבלו דירוג:
מרטינה נברטילובה ופם שרייבר (ארצות הברית ארצות הברית), מנצחות תחרויות 1981–1984 ו-1986, הודחו ברבע הגמר
שטפי גראף (מערב גרמניה מערב גרמניה) וגבריאלה סבטיני (ארגנטינה ארגנטינה), הודחו בסיבוב השלישי
קלאודיה קודה-קילש (מערב גרמניה מערב גרמניה) והלנה סוקובה (צ'כוסלובקיה צ'כוסלובקיה), ניצחו בתחרות
אליס בורגין (ארצות הברית ארצות הברית) ורוזלין פיירבנק (דרום אפריקה (1928–1994) דרום אפריקה), הודחו ברבע הגמר
בטסי נגלסן (ארצות הברית ארצות הברית) ואליזבת סמיילי (אוסטרליה אוסטרליה), הפסידו במשחק הגמר
סבטלנה פרחומנקו ולריסה סבצ'נקו (ברית המועצות ברית המועצות), הודחו בחצי הגמר
לורי מקנייל ורובין וייט (ארצות הברית ארצות הברית), הודחו בחצי הגמר
בטינה בונגה (מערב גרמניה מערב גרמניה) וג'יג'י פרנאנדס (פוארטו ריקו פוארטו ריקו), הודחו בסיבוב השלישי
קתי ג'ורדן ואן סמית' (ארצות הברית ארצות הברית), הודחו ברבע הגמר
מרסדס פאס (ארגנטינה ארגנטינה) ואווה פאף (מערב גרמניה מערב גרמניה), הודחו בסיבוב הראשון
אן הובס (בריטניה בריטניה) וקטי ריינולדס (ארצות הברית ארצות הברית), הודחו בסיבוב השלישי
מרי לו פיאטק ואן וייט (ארצות הברית ארצות הברית), הודחו בסיבוב השני
ג'ני ברן (אוסטרליה אוסטרליה) ופטי פנדיק (ארצות הברית ארצות הברית), הודחו בסיבוב השני
קטרינה לינדקוויסט (שוודיה שוודיה) וטינה שנאור-לרסן (דנמרק דנמרק), הודחו בסיבוב הראשון
בטי הר ואליסיה מולטון (ארצות הברית ארצות הברית), הודחו בסיבוב השני
ג'ו דורי (בריטניה בריטניה) וקטרין סואר (צרפת צרפת), הודחו בסיבוב הראשון
במשחק הגמר קלאודיה קודה-קילש ממערב גרמניה והלנה סוקובה מצ'כוסלובקיה נפגשו עם בטסי נגלסן מארצות הברית ואליזבת סמיילי מאוסטרליה וניצחו אותן בשתי מערכות.
התחרות > תחרות זוגות מעורבים

בתחרות השתתפו 64 זוגות. 16 זוגות קיבלו דירוג:
קן פלאק וקתי ג'ורדן (ארצות הברית ארצות הברית), מנצחי תחרות 1986, הודחו ברבע הגמר
??
פיטר פלמינג ובטסי נייגלסן (ארצות הברית ארצות הברית), הודחו בסיבוב השלישי
??
??
??
דני ויסר ורוזלין פיירבנק (דרום אפריקה (1928–1994) דרום אפריקה), הודחו בחצי הגמר
מארק קרנצמן (אוסטרליה אוסטרליה) ואליס בורגין (ארצות הברית ארצות הברית), הודחו בסיבוב הראשון
קים וארוויק וג'ני ברן (אוסטרליה אוסטרליה), הודחו בסיבוב השני
שרווד סטיוארט ואן סמית' (ארצות הברית ארצות הברית), הודחו בסיבוב הראשון
גארי מולר (דרום אפריקה (1928–1994) דרום אפריקה) ואן וייט (ארצות הברית ארצות הברית), הודחו בסיבוב השני
רוברט ואנט הוף ומרי לו פיאטק (ארצות הברית ארצות הברית), הודחו בסיבוב הראשון
אנדי קולברג ופטי פנדיק (ארצות הברית ארצות הברית), הודחו בחצי הגמר
מיכאיל מורטנסטן וטינה שנאור לרסן (דנמרק דנמרק), הודחו ברבע הגמר
ג'ון פיצג'רלד ואליזבת סמיילי (אוסטרליה אוסטרליה), הודחו ברבע הגמר
רוברט סגוסו (ארצות הברית ארצות הברית) וקרלינג באסט (קנדה קנדה), הודחו בסיבוב הראשון
במשחק הגמר ג'ו דורי וג'רמי בייטס מבריטניה שיחקו נגד דרן קאהיל וניקול פרוביס מאוסטרליה וניצחו אותם ב-3 מערכות.
ישראל בווימבלדון

עמוס מנסדורף וגלעד בלום השתתפו בתחרות גברים.
בסיבוב הראשון גלעד בלום ניצח את פטריק קוהן ממערב גרמניה ב-3 מערכות. בסיבוב השני הוא נפגש עם מרטין לורנדו מקנדה וניצח אותו ב-5 מערכות. בסיבוב השלישי הוא הפסיד לאנרי לקונט מצרפת ב-3 מערכות.
עמוס מנסדורף שיחק בסיבוב הראשון נגד ניק פולבוד מבריטניה וניצח ב-3 מערכות. בסיבוב השני הוא שיחק נגד אנרי לקונט מצרפת והפסיד ב-5 מערכות.
בנוסף לתחרות יחידים מנסדורף ובלום השתתפו בתחרות זוגות. בסיבוב הראשון הם שיחקו נגד מיכאל פנקוט מאוסטרליה ובד קוקס מארצות הברית וניצחו ב-2 מערכות. בסיבוב השני הם נפגשו עם פול אנאקון מארצות הברית וקריסטו ואן רנסבורג מדרום אפריקה והפסידו ב-3 מערכות.
פט קאש, מנצח התחרות
מרטינה נברטילובה, מנצחת התחרות
אייל גולן

| --- | --- |

גולן, בשנת 2022
 לידה:  12 באפריל 1971 (בן 53) י"ז בניסן ה'תשל"א ישראל רחובות, ישראל
 שם לידה:  אייל ביטון
 מוקד פעילות:  ישראל 
 תקופת הפעילות:  מ-1989
 סוגה:  מזרחית, פופ
 סוג קול:  טנור
 שפה מועדפת:  עברית 
 חברת תקליטים:  ליאם הפקות
 בת זוג:  אילנית לוי (2002–2008) רוסלנה רודינה (2012–2017) דניאל גרינברג (2020–2024)
 צאצאים:  אלין גולן, ליאם גולן 
 מספר צאצאים:  5
 www.eyal-golan.co.il
 פרופיל ב-IMDb
 
אייל גולן (נולד ב-12 באפריל 1971, י"ז בניסן ה'תשל"א) הוא זמר ישראלי בסוגת הפופ המזרחי.
גולן זכה לפרסום בשנת 1997, לאחר שיצא אלבומו השלישי, בלעדייך, בהפקתם של תמיר קליסקי וזאב נחמה מאתניX. האלבום נמכר ביותר מ-300,000 עותקים. באותה שנה היה גולן הזמר הראשון מז'אנר המוזיקה המזרחית שזכה בתואר זמר השנה במצעד הפזמונים העברי השנתי של רשת ג', ושירו "דמעות" היה לשיר המזרחי הראשון, שזכה בתואר "שיר השנה".
שיריו ואלבומיו של גולן זכו להצלחה מסחרית בעשור הראשון ובעשור השני של המאה ה-21. הוא מכר בישראל יותר משלושה מיליון אלבומים וב-2012 היה הזמר המצליח בישראל מבחינה כלכלית. הוא זכה חמש עשרה פעמים בתואר "זמר השנה", שתים עשרה פעמים בתואר "שיר השנה", פעמיים בתואר "זמר העשור" וכן בתואר "הזמר של המדינה" לרגל חגיגות ה-70 של ישראל.
גולן היה שחקן כדורגל בליגה א' בקבוצת הפועל מרמורק מרחובות. ביוני 2014 הוא ושותפיו העסקיים רכשו את הבעלות על המועדון.. בשנת 2011 הואשם בעבירות מס, ולאחר שהודה באשמה נגזרו עליו עבודות שירות ומאסר על תנאי. בשנת 2013 היו גולן, אביו וגברים אחרים בסביבתו חשודים בבעילה אסורה בהסכמה של קטינות. הפרשה קיבלה את השם "משחקי חברה". המשטרה החליטה בשנת 2014 שלא להעמיד את גולן עצמו לדין; אביו הורשע ונגזרו עליו שנתיים מאסר. עם זאת, הפרשה נשארה גם לאחר מכן בתודעה הציבורית, ואמצעי התקשורת המשיכו לבקר את התנהלותו.
ראשית חייו

גולן נולד בשם אייל ביטון לרונית ג'מיל ולדניאל ביטון. הוא גדל והתחנך בשכונת כפר מרמורק שברחובות. כשהיה בן ארבע התגרשו הוריו, וגולן גר אצל הורי אימו, משפחת ג'מיל, בשכונת אושיות ברחובות. בשנת 1990 הוסיף לתעודת הזהות שלו את שם הבמה גולן. בצעירותו עבד כפועל בניין במשך כמה שנים. בצה"ל שירת כעובד רס"ר בבסיס תל השומר.
קריירה > תחילת דרכו

בשנת 1989, בגיל 18, הופיע גולן באירוע משפחתי, בו נכח גם היוצר ציון שרעבי. שירתו של גולן באירוע זה לכדה את אוזניו של שרעבי, שהתרשם מכישרונו של גולן, והחליט לקחת אותו תחת חסותו.
בסוף 1993 הוציא גולן סינגל ראשון לרדיו: "דוניה - פני מלאך". השיר לא זכה להצלחה רבה. במקביל שימש גולן כזמר הבית במועדון ההופעות "גוש 24" בראשון לציון.
בשנת 1994 החליט גולן להפסיק את הקשר המוזיקלי עם שרעבי, והחל לאסוף בעצמו טקסטים שנכתבו על ידי יוצרים שונים, דוגמת אביחי מליחי, כהכנה לקראת אלבום חדש.
בינואר 1996 הוציא את אלבומו הראשון, "לחישה בלילה", אותו הפיק כמעט לבדו - במימון עצמי. הגוף היחיד שנאות היה לתמוך בו כלכלית היה הנהלת קבוצת הכדורגל בה שיחק באותה עת, הפועל מרמורק. באותה שנה חתם גולן על חוזה אמרגנות והפקות עם ישי בן צור, בעליו של אולפן ההקלטות "אולפני בן צור". הדבר התרחש לאחר שבן צור וידידו, אביהו מדינה, הגיעו יחדיו להופעה של גולן, שנערכה במועדון ה"אקסיט" ברחובות. האלבום "לחישה בלילה" נחל כישלון מכירתי, אך הסופרלטיבים שקיבל הגיעו דווקא מכיוון מבקרי המוזיקה בעיתונות. בנוסף לשירים "לחישה בלילה" ו"כמו רוח סערה", שהפכו לימים להיטי מועדונים, בלטו באלבום זה גם השירים: "חזרי אליי" ו"אמא אמא", שבוצע פעמים רבות קודם לכן על ידי זמרים מזרחיים ידועים, עליהם נמנה גם זוהר ארגוב.
באמצע 1996 יצא לאור אלבומו השני של גולן: "אייל גולן בהופעה חיה", בהפקתו של ישי בן צור. אלבום זה, שהיה, כביכול, הקלטה של הופעה חיה, היה למעשה אלבום אולפן שעשה שימוש בפסקול של צחוק מוקלט לצורך יצירת קולות הקהל. האלבום כלל מחרוזות משיריהם של זוהר ארגוב ובעז שרעבי, כמו גם גרסאות כיסוי לכמה משיריו של רמי קלינשטיין. באלבום זה נכללו מספר מחרוזות בערבית, כמו גם שיר הנושא מתוך אלבום הבכורה: "לחישה בלילה". האלבום הצליח מעל למשוער, והניב מכירות של עשרות אלפי עותקים.
קריירה > 1996–2000: שיתוף הפעולה עם אתניX

בשנת 1996 תרו חברי להקת אתניX, זאב נחמה ותמיר קליסקי, אחר זמר מזרחי, בשאיפה להפיק עבורו אלבום. השניים ראו את גולן בהופעתו הטלוויזיונית הראשונה, במופע אשר כונה "זוהר בדשא", ונערך לזכרו של זוהר ארגוב, והחליטו כי מצאו את האדם המתאים לשם כך. בהמשך לכך, פנו השניים לישי בן צור, על מנת לאמת עמו באופן סופי את הרושם החיובי שהותיר עליהם גולן. בן צור זיהה את הפוטנציאל העתידי הגלום בשיתוף הפעולה של גולן עם הלהקה, והמליץ עליו לשניים.
"בלעדייך" היה האלבום הראשון במסגרתו שיתפו פעולה אתניX וגולן, והשלישי במספר של גולן. אלבום זה ראה אור במאי 1997, וזכה להצלחה חסרת תקדים, כאשר נמכרו ממנו למעלה מ-300,000 עותקים. בכך הפך לאחד האלבומים הישראלים הנמכרים ביותר בכל הזמנים. מרבית שירי האלבום נכתבו על ידי נחמה וקליסקי, וחלק גדול מהם היו ללהיטים: "לב של גבר", "בלעדייך" ו"צאי אל החלון". באלבום זה ליוו חברי הלהקה את גולן בשירתם. השירים "צאי אל החלון" ו"לב של גבר" העפילו למקומות השני והשלישי, בהתאמה, במצעד הפזמונים העברי השנתי של רשת ג' לשנת תשנ"ז, וגולן עצמו זכה בתואר "זמר השנה" של התחנה. תואר זה, בו זכה גולן, קבע ציון דרך היסטורי בתולדות התחנה: הוא היה הזמר המזרחי הראשון, אשר זכה בתואר זה.
אלבומו הבא של גולן, הרביעי במספר, שהוקלט אף הוא בשיתוף עם להקת אתניX, כונה "חייל של אהבה", וראה אור בשנת 1998. אלבום זה עלה על הצלחת קודמו, במכרו למעלה מ-320,000 עותקים. היה זה אחד האלבומים הנמכרים ביותר בישראל אי פעם. אלבום זה כלל להיטים רבים, ביניהם: "דמעות", "יפה שלי", "שקלים", "בחוף של פורטוגל" ו"לקנות לך יהלום". בעקבות הצלחתו הגורפת של האלבום, זכה גולן פעם נוספת בתואר "זמר השנה", במצעד הפזמונים העברי השנתי של רשת ג', ושירו "דמעות" זכה בתואר "שיר השנה". כך השכיל גולן לקבוע ציון דרך היסטורי נוסף, כאשר ביצע שיר מזרחי, שזכה בפעם הראשונה בתואר זה. גולן השתתף באותה השנה בדואט משותף עם אתניX, בבצעם את השיר: "קן של אהבה", אשר נכלל באלבומה של הלהקה: "ברוכים הבאים לישראל".
אלבומו החמישי במספר של גולן, שהיה גם אלבום האולפן השלישי והאחרון בו שיתף פעולה עם הלהקה, היה "הסתכלי אלי". הוא ראה אור בשנת 1999. גולן זכה בפעם השלישית ברציפות בתואר "זמר השנה", במצעד הפזמונים העברי השנתי של רשת ג', והשירים: "הסתכלי אלי", "בעירי", "מלך המגרש", "איך", "ים של טעויות", "לב חולה" ו"תודה לאל" זכו להצלחה במצעדי הרדיו השונים. עם זאת, לא זכה האלבום להצלחה המסחרית לה זכו האלבומים "בלעדייך" ו"חייל של אהבה".
את שיתוף הפעולה ביניהם סיכמו גולן ואתניX בסיבוב הופעות משותף בשנת 2000, שתועד על גבי אלבום ההופעה: "המופע המשותף". בתום סבב מופעים זה, הופסק שיתוף הפעולה בין גולן ובין אתניX.
בשנת 2024, בסיבוב הופעתו באצטדיון בלומפילד, אירח גולן את חברי להקת אתניX, זאב נחמה ותמיר קליסקי לאיחוד.
קריירה > 2000–2004: יציאה לדרך עצמאית

בשנת 2000 השתתף גולן בפסטיגל, וביצע את השיר "בובים בובות". השיר זכה במקום השני בתחרות שירי הפסטיגל.
לאחר הפסקת שיתוף הפעולה עם אתניX, יצא גולן לדרך עצמאית. אלבומו הראשון של גולן לאחר עידן אתניX, והשישי במספר, "צליל מיתר", יצא בשנת 2001. האלבום זכה להצלחה גדולה, ונמכר בלמעלה מ-120,000 עותקים תוך זמן קצר. האלבום כלל את הלהיטים: "צליל מיתר", "מיליון או דולר", "הריקוד הוא שלך" ו"לו הייתי". כמו כן, נכלל באלבום השיר "בובים בובות".
באוגוסט 2002 הוציא גולן את אלבומו השביעי: "ואני קורא לך". בפרק זמן של כחודש וחצי בלבד מרגע יציאתו נמכר האלבום בכ-100,000 עותקים.
בשנת 2003 הוציא גולן את אלבומו השמיני: "חלומות", אשר כל שיריו היוו גרסאות כיסוי לשירי אמנים שונים. את שיר הנושא של האלבום, "חלומות", אותו ביצעה במקור רוחמה רז, שר גולן לראשונה בתחרות מלכת היופי של אותה השנה. נוסף על שיר זה, כלל האלבום גרסאות כיסוי לשירים: "האהבה הישנה" של שלמה ארצי ו"רחוק רחוק" של חוה אלברשטיין. נוסף על אלו, נכללו באלבום מספר מחרוזות שירים של זוהר ארגוב וג'ו עמר.
קריירה > 2005–2008

בעקבות הצלחתו של אלבום זה, החליט גולן להמשיך את מגמת שיתוף הפעולה עם אמני הפופ והרוק. בינואר 2005, הוציא גולן את האלבום "ההופעה". אלבום זה כלל הקלטת הופעתו של גולן, אשר נערכה בשנת 2002, במסגרתה שר את שירי אלבומו השביעי: "ואני קורא לך".
ב-29 במרץ 2005 הוציא גולן את אלבומו התשיעי: "מציאות אחרת".
כעבור שנתיים, ב-25 במרץ 2007, הוציא גולן את אלבומו העשירי: "בשבילך נוצרתי". אלבום זה כלל את הסינגלים: "אם יש גן עדן", "אל תלכי לי", "כבר לא יכול", "בשבילך נוצרתי", "לוחמת" ו"שמועות".
ב-7 במרץ 2008 הוציא גולן את אלבומו האחד-עשר, הוזה אותך מולי. מתוך האלבום יצאו הסינגלים: "הוזה אותך מולי", "הלב שלי", "את שלי אני שלך", "פיצריקה" ו"מצטער".
בספטמבר 2008 יצא אלבום ההופעה: "אייל גולן בהיכל התרבות", שתיעד את הופעתו של גולן בהיכל התרבות.
קריירה > 2009–2011

ב-9 במרץ 2009 הוציא גולן לאור את אלבומו ה-12: "זה אני". האלבום כלל את השירים: "זה אני", "יפיופה", "לנצח בני", "למות מקנאה" ו"מטורף". השיר "לנצח בני" הוא גרסת כיסוי לשיר שביצעה במקור אביבה אבידן. באלבום נכלל גם חידוש לשירו של שימי רון: "שעת פרידה". האלבום נמכר במעל 150,000 עותקים. השיר "זה אני" נבחר כ"שיר השנה" במצעד הפזמונים השנתי של רשת ג' ובעוד שלושה מצעדים שונים, וגולן הוכתר כזמר השנה בארבעה מצעדים שונים.
ב-15 באוקטובר 2009 זכה גולן בתואר "זמר העשור" עבור העשור שחלף, במסגרת "פסקול העשור" – פרויקט משותף של גלי צה"ל וערוץ 24. באותו החודש הוציא כסינגל דואט עם שרית חדד בשם "רגע גדול", בעקבות זכיותיהם בתארים "זמר העשור" ו"זמרת העשור". השיר יצא לאור רק כשלוש שנים לאחר מועד הקלטתו. הדואט זכה להצלחה רבה, הושמע רבות ברדיו, והגיע ל-80,000 הורדות סלולריות תוך שבוע.
בדצמבר 2009 הופיע גולן בפעם השנייה בפסטיגל. ב-30 בדצמבר באותה השנה פורסם שגולן היה האמן המושמע ביותר בתחנות הרדיו בישראל במהלך שנת 2009.
ב-3 במרץ 2010 הוציא גולן את אלבומו ה-13, "דרך לחיים". האלבום הכיל בין היתר את הסינגלים: "על חבל דק", "ג'ונגל", "נשיקה אחת ממך", "מי שמאמין", "דרך לחיים" ו"ידעת שזה זמני", שהקליט גולן, במסגרת הפרויקט "עוד מעט נהפוך לשיר" של גלי צה"ל. האלבום הגיע למעמד אלבום פלטינה, במכרו למעלה מ-40,000 עותקים.
במסגרת השקת האלבום יצא גולן לסיבוב הופעות משותף עם הבדרן אלי יצפאן, שכלל שש הופעות בהיכל נוקיה במהלך אותו הקיץ. אלבום ההופעה "אייל גולן בנוקיה" תיעד את הופעתו של גולן בהיכל.
במאי 2010 הוציא גולן דואט עם ליאור נרקיס בשם "אני מבטיח". השיר נכלל באלבומו של נרקיס, "ערב טוב".
ב-9 באוגוסט 2010 הוציא גולן אוסף שירי אהבה ובלדות שלו מכל הזמנים. האוסף נקרא "זר כיסופים: אוסף שירי אהבה" והכיל בין היתר את הסינגלים: "לוחמת", "דרך לחיים", "מבקשים חיים", "בשבילך נוצרתי", "צליל מיתר" ו"זה אני".
ב-1 בספטמבר 2010 פרסמה חברת מדיה פורסט, כי גולן היה הזמר המושמע ביותר בתחנות הרדיו בישראל במהלך שנת 2010.
ב-12 באפריל 2011, יצא אלבומו ה-14 של גולן: "חלק מחיי". אשר הכיל את הסינגלים: "נולדת בשבילי", "חלק מחיי", "כשאחר", "ללכת או להישאר", "בואי נברח", "רציתי להגיד לך", "מזמור לגלעד" (שהוקדש לגלעד שליט שהיה בשבי החמאס) וגרסה מחודשת לשירו של מוני ארנון: "תמונה שבורה", שהקליט גולן במקור עבור האלבום "שני צדדים למטבע". האלבום הגיע למעמד אלבום פלטינה, בעקבות מכירה של למעלה מ-40,000 עותקים. לאחר חמישה חודשים, הגיעו מכירות האלבום ל-80,000 עותקים. בעקבות כך, זכה גולן בפעם החמישית בתואר "זמר השנה" במצעד הפזמונים העברי השנתי של רשת ג', וכן בפעם הראשונה במצעד השנתי של גלגלצ. השיר "כשאחר" דורג במקום השני במצעד השנתי של גלגלצ, המיקום הגבוה ביותר של שיר מזרחי במצעדי התחנה מאז ומעולם, ואף נבחר כ"שיר השנה" מטעם אקו"ם.
קריירה > 2012–2014

ב-6 בפברואר 2012 יצא אלבום הופעה של גולן בשם: "חלק מחיי - הופעה חיה בבריכת הסולטאן", אשר תיעד את הופעתו בבריכת הסולטאן, במהלך סיבוב הופעותיו בקיץ 2011.
ב-25 במרץ 2012 יצא אלבומו ה-15, "נגעת לי בלב". אלבום זה כלל את הסינגלים: "מנגינה", "נגעת לי בלב", "לבדי" ו"כשאת איתו". האלבום הגיע למעמד אלבום פלטינה משולשת, לאחר שמכר למעלה מ-150,000 עותקים.
ב-2 באוגוסט 2012 הוציא גולן דואט עם דודו אהרון בשם "ממכרת".
ב-2 בספטמבר 2012 פרסמה חברת "מדיה פורסט", כי גולן היה הזמר המושמע ביותר בתחנות הרדיו בישראל במהלך שנת תשע"ב. שירו "כשאת איתו", היה אחד השירים המושמעים ביותר באותה שנה. עוד באותו היום, הוציא גולן אלבום אוסף כפול, אשר הכיל את מיטב שירי האהבה מכל הקריירה שלו. אלבום זה כונה: "באהבה אייל גולן". ב-12 בספטמבר 2012 יצא לאור אלבום ההופעה: "נגעת לי בלב בקיסריה", אשר תיעד את סיבוב הופעותיו של גולן במהלך קיץ 2012. ב-16 בספטמבר 2012 זכה גולן בתואר "זמר השנה", במצעד המשותף של mako וערוץ 24, וכן זכה בפעם השנייה ברציפות בתואר "זמר השנה", במצעד הפזמונים העברי השנתי של גלגלצ.
ב-18 במרץ 2013 יצא אלבום האולפן ה-16 של גולן, "הלב על השולחן", לו קדמו שני סינגלים: "את" ו"סטטוס מאוהב".האלבום הצליח ותוך שבועיים נמכר במעל ל-60,000 עותקים; בכך הגיע למעמד אלבום פלטינה כפול.
בספטמבר 2013 נבחר גולן ל"זמר השנה" בפעם השמינית, "במצעד השנתי של ישראל" של ערוץ 24 ואתר מאקו, רדיו חיפה ורדיו תל אביב; שירו "כל החלומות" זכה בתואר "שיר השנה", אף על פי שלא יצא כסינגל מתוך האלבום, ואף נבחר כ"שיר השנה" מטעם אקו"ם.
ב-18 ביוני 2013 הוציא גולן את השיר "קל כל כך". ב-3 באוגוסט 2013 יצא הסינגל "בגופייה צמודה". ב-15 באוקטובר 2013 יצא שירו "מבעד לדמעה", סינגל ראשון לקראת אלבומו ה-17.
ב-1 בדצמבר 2013 יצא השיר השני: "מתפלל". שיר זה היה המושמע ביותר ברדיו בשבוע הראשון לצאתו. ב-11 בדצמבר 2013, בדו"ח סיכום השנה של עשרת הקליפים הישראלים הנצפים ביותר באתר יוטיוב, הגיעו ארבעה שירים מתוך האלבום "הלב על השולחן" למקומות הראשונים: "כל החלומות", "את", "היא לא את" ו"הלב על השולחן".
ב-29 בדצמבר 2013 פורסם על ידי אקו"ם, שגולן היה הזמר המושמע ביותר בשנת 2013, ושירו "סטטוס מאוהב" מהאלבום "הלב על השולחן" היה לשיר המושמע ביותר.
ב-7 באפריל 2014 הוציא גולן את אלבומו ה-17: "ימים יגידו", הכולל את רצועות: "הלילה תרקדי", "מתפלל" וכן הסינגלים "מבעד לדמעה" ו"צללים של דמותה". 30,000 עותקים של האלבום נמכרו תוך פחות מ-24 שעות, והאלבום הפך לאלבום פלטינה.
ב-15 ביוני 2014 הוציאו גולן ושרית חדד את הדואט השני המשותף שלהם: "עד הסוף". ב-23 ביולי 2014 הוציא גולן את השיר "שמור עליו" - שיר תפילה ובקשה, המוקדש לחיילי צה"ל שנלחמו במבצע צוק איתן. ב-24 בספטמבר 2014 זכה גולן בתואר זמר השנה של ישראל במצעד השנתי של ישראל לשנת תשע"ד על ידי גולשי mako, צופי ערוץ 24 ומאזיני רדיו תל אביב רדיו דרום, רדיו חיפה ורדיו חם אש. ב-3 בנובמבר 2014 הוציא את השיר "שוב לאהוב", הסינגל הראשון מתוך אלבומו ה-18 במספר.
קריירה > 2015–2017

ב-11 בינואר 2015 הוציא גולן את הסינגל השני: "כשתגדל", אותו הקדיש לבנו יאן, סינגל שני מתוך אותו אלבום. ב-24 במרץ 2015 הוציא גולן את אלבומו ה-18: "בסוף כל יום".
במהלך סוף 2015 ותחילת 2016 הוציא גולן שני סינגלים: "טוב לך איתו" ו"אייל גולן קורא לך". הסינגלים נכללו באלבומו ה-19, "רחוק מכאן", אשר ראה אור ב-10 באפריל 2016. האלבום הגיע למעמד פלטינה משולשת.
ב-23 באוגוסט 2016 הוציא גולן את השיר "רק תדעי", בו שיתף פעולה עם הזמרים מייק סטנלי ודוק אנטוני. ב-2 באוקטובר 2016 זכה גולן בתואר זמר השנה ובתואר שיר השנה על ידי גולשי "מאקו", צופי ערוץ 24 ומאזיני רדיו תל אביב, רדיו חיפה ורדיו חם אש.
ב-29 במרץ 2017 הוציא גולן את האלבום "לא פשוט להיות פשוט", לראשונה בקריירה הוציא גולן אלבום כפול. טרם יציאת האלבום יצאו שלושה סינגלים: "בלי להתכוון", "גודה בובה" (בשיתוף Vivo), ו"יפה לך להיות מאושרת".
ב-5 ביולי באותה השנה הוציא גולן את השיר: "תבואי היום". כעבור יומיים הפך השיר למושמע ביותר באתר יוטיוב ובתחנות הרדיו[דרוש מקור]. השיר הוכתר כשיר השנה של 2017, מטעם "כאן גימל"[דרוש מקור].
קריירה טלוויזיונית

ב-20 בפברואר 2011, השתתף גולן לראשונה בתוכנית מציאות בערוץ 24, בשם "אייל גולן קורא לך". במסגרת תוכנית זו חיפש גולן זמרת ים-תיכונית, עבורה יפיק אלבום, בעזרתם של היוצרים: יוסי גיספן, עדי לאון ומגיש הטלוויזיה ירון אילן. גולן השתתף בכל ארבע העונות של התוכנית ששודרו עד לשנת 2016.
במחצית השנייה של שנת 2013 החל גולן לשפוט בתוכנית "הכוכב הבא", אך במהרה הושעה מתפקידו, עקב פרשת החשדות שעלו נגדו, בדבר קיום יחסי מין עם קטינות. גולן השתתף במהלך 2013, כשחקן אורח, בשני פרקים בסדרה "להיות איתה", של אסי עזר. באוקטובר 2017, הוכרז שגולן ישתתף בתוכנית מציאות חדשה, "אביב או אייל", לצדו של הזמר אביב גפן, בקשת 12. התוכנית עלתה לשידור ב-9 ביולי 2018.
ב-10 באוקטובר 2020, במהלך הסגר השני בתקופת מגפת הקורונה, עלתה לשידור ב"רשת 13" תוכנית האירוח "לייב בסלון" בהנחיית אייל גולן וירון אילן. בכל פרק אירחו השניים שני זמרים. התוכנית הייתה המשך של סדרת רשת מצליחה של השניים ששודרה במהלך הסגר הראשון. התוכנית ברשת 13 ירדה משידור לאחר כשלושה שבועות.
מעורבות בפלילים > הרשעה בעבירות מס

ב-17 בינואר 2011 נעצר גולן ושוחרר בערבות ובתנאים מגבילים, לאחר שנחשד בהעלמת מס. ב-20 באוקטובר 2013 הוגש נגדו ונגד מנהלים בחברת ההפקות שבבעלותו כתב אישום, בגין העלמת הכנסות בסך של כ-2.5 מיליוני ש"ח, והגשת חשבוניות פיקטיביות. במסגרת הסדר טיעון שנערך עמו הודה גולן במיוחס לו, ונגזרו עליו ארבעה חודשי עבודות שירות, 15 חודשי מאסר על תנאי וקנס בסך 75,000 ש"ח. בעקבות הרשעתו נמנעה ארצות הברית לחדש את אשרת הכניסה שלו, והוא חדל להופיע שם. על חברת "ליאם הפקות" שבבעלותו הוטל קנס בסך 100,000 ש"ח.
מעורבות בפלילים > נהיגה בשכרות

ב-2012 הורשע בנהיגה בשכרות ונגזרו עליו שלילת רישיון לשישה חודשים וקנס.
חיים אישיים > משפחה

ב-12 בספטמבר 2002 נישא גולן לדוגמנית, מלכת היופי אילנית לוי, ולהם בן ובת, ליאם ואלין גולן. ב-10 בנובמבר 2008 התגרשו השניים.
גולן ניהל מערכת יחסים עם הדוגמנית רוסלנה רודינה ולהם בן, יאן גולן, אשר נולד ב-2014. השניים נפרדו באפריל 2017.
ב-12 במרץ 2020 נישא גולן לדניאל גרינברג. להם בת ובן. ב-28 בדצמבר 2021 הודיעו השניים כי הם מתגרשים. בספטמבר 2023, חזרו הזוג, וביוני 2024 נפרדו בשנית.
ב-21 בפברואר 2021 נפטר אביו של גולן ממחלת הקורונה.
חיים אישיים > כדורגל

מגיל שמונה שיחק גולן בקבוצת הכדורגל הפועל מרמורק מרחובות. בשנת 1997, לאחר יציאת האלבום המצליח "בלעדייך", הוא קיבל הצעה לעבור לשחק בבית"ר ירושלים, שאותה הוא אוהד, אך דחה אותה, בהחליטו להתמקד במוזיקה. הוא המשיך לשחק בהפועל מרמורק עד 2005, ואז עבר למכבי שעריים, שבה שיחק עונה אחת. ביוני 2014 השקיע גולן, עם איש העסקים ועורך הדין אלדד פרי, בקבוצת הכדורגל הפועל מרמורק. כעבור ארבעה חודשים חזר בו מהשקעתו, אולם מאז תמך גולן בקבוצה כלכלית כספונסר כמה עונות, קיבל תואר נשיא כבוד של המועדון, ושם סבו הונצח בשמו של המועדון (הפועל מרמורק רחובות "חיים"). גולן שכנע גם את פרי לשמש ספונסר של הקבוצה.
דיסקוגרפיה

| --- | --- |
 אלבומי אולפן 1995: לחישה בלילה  1996: בהופעה חיה  1997: בלעדייך  1998: חייל של אהבה  1999: הסתכלי אלי  2001: צליל מיתר  2002: ואני קורא לך  2003: חלומות  2005: מציאות אחרת  2007: בשבילך נוצרתי  2008: הוזה אותך מולי  2009: זה אני  2010: דרך לחיים  2011: חלק מחיי  2012: נגעת לי בלב  2013: הלב על השולחן  2014: ימים יגידו  2015: בסוף כל יום  2016: רחוק מכאן  2017: לא פשוט להיות פשוט  2018: נכון לתמיד  2019: הפוך מהיקום  2020: מכאן ועד הנצח  2021: להיות מאושר  2021: קצב מזרחי  2022: קצת שמח קצת עצוב  2023: 2023  2024: עם ישראל חי   :  אלבומי הופעה 2000: המופע המשותף  2005: ההופעה  2008: אייל גולן בהיכל התרבות  2009: קיסריה  2011: אייל גולן בהיכל נוקיה  2012: חלק מחיי: הופעה חיה בבריכת הסולטן  2012: נגעת לי בלב: הופעה חיה בקיסריה  2013: הלב על השולחן: הופעה חיה בקיסריה  2014: פעם בחיים  2016: הופעה חיה בקיסריה  2022: Gold בלומפילד אלבומי אוסף 2007: שירי אהבה שלי  2008: האוסף  2010: זר כיסופים: אוסף שירי אהבה  2012: באהבה, אייל גולן  2013: שירי כיף ומצב רוח  2017: המיטב
פרסים ותארים

| שנה | קטגוריה | פרס/מצעד/שיר |
| --- | --- | --- |
| 1997 | זמר השנה | מצעד הפזמונים העברי השנתי של רשת ג' |
| 1998 | שיר השנה | "דמעות" – מצעד הפזמונים העברי השנתי של רשת ג' |
| 1998 | זמר השנה | מצעד הפזמונים העברי השנתי של רשת ג' |
| 1999 | זמר השנה | מצעד הפזמונים העברי השנתי של רשת ג' |
| 2008 | שיר השנה | "הוזה אותך מולי" - מצעד הפזמונים העברי השנתי של רשת ג' |
| 2008 | זמר השנה | טקס נבחרי הילדים של ערוץ הילדים |
| 2008 | זמר השנה | מצעד הפזמונים העברי השנתי של רשת ג' |
| 2009 | שיר השנה | "יפיופה" - טקס נבחרי הילדים של ערוץ הילדים |
| 2009 | שיר השנה | "זה אני" - מצעד הפזמונים העברי השנתי של רשת ג' |
| 2009 | זמר השנה | טקס נבחרי הילדים של ערוץ הילדים |
| 2009 | זמר העשור | "פסקול העשור", פרויקט משותף של גלי צה"ל וערוץ 24 |
| 2011 | שיר השנה | "כשאחר" - "הישג השנה לשיר" מטעם אקו"ם |
| 2011 | זמר השנה | מצעד הפזמונים העברי השנתי של גלגלצ |
| 2011 | זמר השנה | מצעד הפזמונים העברי השנתי של רשת ג' |
| 2012 | שיר השנה | "כשאת איתו"- המצעד השנתי של ישראל של ערוץ 24 |
| 2012 | זמר השנה | המצעד השנתי של ישראל של ערוץ 24 |
| 2012 | זמר השנה | מצעד הפזמונים העברי השנתי של גלגלצ |
| 2013 | שיר השנה | "כל החלומות" - המצעד השנתי של ישראל של ערוץ 24 |
| 2013 | זמר השנה | המצעד השנתי של ישראל של ערוץ 24 |
| 2014 | שיר השנה | "סטטוס מאוהב" - "הישג השנה לשיר" מטעם אקו"ם |
| 2014 | שיר השנה | "ימים יגידו" - זוכה שיר השנה של אתר בטריבונה ורדיו גלי ישראל |
| 2014 | זמר השנה | המצעד השנתי של ישראל של ערוץ 24 |
| 2015 | שיר השנה | "שישי בצהריים" - המצעד השנתי של ישראל של ערוץ 24 |
| 2015 | זמר השנה | המצעד השנתי של ישראל של ערוץ 24 |
| 2016 | שיר השנה | "באתי אלייך" - המצעד השנתי של ישראל של ערוץ 24 |
| 2016 | זמר השנה | המצעד השנתי של ישראל של ערוץ 24 |
| 2017 | זמר השנה | מצעד הפזמונים העברי השנתי של כאן ג' |
| 2017 | שיר השנה | "תבואי היום" - מצעד הפזמונים העברי השנתי של כאן ג' |
| 2018 | זמר השנה | אות יקיר הזמר העברי |
| 2018 | "זמר השבעים של מדינת ישראל" | ללא |
| 2019 | זמר העשור | מצעד העשור של כאן גימל |